PARLAMENTUL ROMÂNIEI

	  Comisia pentru agricultură, silvicultură, industrie alimentară şi servicii  specifice
	                                                                      Bucureşti, 29.04.2004

                                                                      Nr.24/211


RAPORT

asupra proiectului de Lege privind înfiinţarea Administraţiei Naţionale de Meteorologie

Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi avizare în fond, cu proiectul de Lege privind înfiinţarea Administraţiei Naţionale de Meteorologie, transmis cu nr.P.L.X-166  din  29 martie 2004 şi înregistrat sub nr.24/151/30.03.2004. La întocmirea raportului, Comisia a avut în vedere avizul Consiliului Legislativ, avizul Comisiei pentru administraţie publică, amenajarea teritoriului şi echilibru ecologic, avizul Comisiei pentru buget, finanţe şi bănci şi avizul Comisiei juridice, de disciplină şi imunităţi. 

 Proiectul de lege are ca obiect de reglementare înfiinţarea Administraţiei Naţionale de Meteorologie, cu statut de regie autonomă, prin reorganizarea Companiei Naţionale „Institutul Naţional de Meteorologie, Hidrologie şi Gospodărirea Apelor” S.A., care se desfiinţează.

Proiectul de Lege privind înfiinţarea Administraţiei Naţionale de Meteorologie face parte din categoria legilor organice, potrivit prevederilor art.73 alin.(3) lit.h) din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor,  domnul  Florin Stadiu – secretar de stat în Ministerul Mediului şi Gospodării Apelor. 

La lucrările comisiei au fost prezenţi 31 de deputaţi, din totalul de 33 membri ai comisiei.

Raportul Comisiei a fost adoptat în unanimitate, în şedinţa din 21.04.2004.

Proiectul de lege a fost adoptat de Senat în şedinţa din 18 martie 2004.

Proiectul de lege, potrivit art.75 din Constituţia României, republicată, şi art.86 alin.(3) pct.2 lit.f) din Regulamentul Camerei Deputaţilor, cu modificările şi completările ulterioare, este de competenţa decizională a Camerei Deputaţilor.

I. Amendamente admise

În urma dezbaterii în comisie, proiectul de lege se aprobă cu următoarele amendamente: 

	Nr. crt.
	Text iniţial


	Text propus de Comisie 

(autorul amendamentului)
	Motivarea 
	Camera decizională 

	0
	1
	2
	3
	4

	1. 
	Titlul legii 

LEGE

privind înfiinţarea Administraţiei Naţionale de Meteorologie
	Nemodificat
	
	Camera Deputaţilor

	2. 
	Art.1. – (1) Se înfiinţează Administraţia Naţională de Meteorologie, cu sediul în Bucureşti, şos. Bucureşti-Ploieşti nr.97, sector 1, prin reorganizarea Companiei Naţionale Institutul Naţional de Meteorologie, Hidrologie şi Gospodărire a Apelor – S.A., care se desfiinţează.

    (2) Administraţia Naţională de Meteorologie este persoană juridică română, de interes public naţional, care are ca scop principal asigurarea protecţiei meteorologice a vieţii şi a bunurilor, conform legii.

(3) Administraţia Naţională de Meteorologie are statut de regie autonomă, se organizează şi funcţionează pe bază de gestiune economică şi autonomie financiară, sub autoritatea Ministerul Agriculturii, Pădurilor şi Dezvoltării Rurale.
	   „Art.1. – (1) Se înfiinţează Administraţia Naţională de Meteorologie, cu sediul în Bucureşti, şos. Bucureşti-Ploieşti nr.97, sector 1, prin reorganizarea Companiei Naţionale Institutul Naţional de Meteorologie, Hidrologie şi Gospodărirea Apelor – S.A.

Alin. (2) – nemodificat 

(3) Administraţia Naţională de Meteorologie are statut de regie, se organizează şi funcţionează pe bază de gestiune economică şi autonomie financiară, sub autoritatea Ministerul Mediului şi Gospodării Apelor.”

Deputat PSD: Marian Ianculescu Deputat UDMR: Grigore Makkai 
	Pentru corectitudinea exprimării.

Pentru corelare cu prevederile HG nr.408 din 23 martie 2004.
	Camera Deputaţilor

	3. 
	Art. 2. – (1) Administraţia Naţională de Meteorologie reprezintă autoritatea tehnică naţională în domeniul său de competenţă.

   (2) Administraţia Naţională de Meteorologie realizează servicii operative, studii şi cercetări în domeniul său de competenţă şi îşi desfăşoară activitatea în conformitate cu dispoziţiile legale în vigoare şi cu regulamentul de organizare şi funcţionare, aprobat prin hotărâre a Guvernului, în termen de 60 de zile la data intrării în vigoare a prezentei legi.
	  „Art. 2. – (1) – nemodificat 

  (2) Administraţia Naţională de Meteorologie realizează servicii operative de meteorologie şi activităţi curente de climatologie, studii şi cercetări în domeniul său de competenţă şi îşi desfăşoară activitatea în conformitate cu dispoziţiile legale în vigoare şi cu regulamentul de organizare şi funcţionare, aprobat prin hotărâre a Guvernului, în conformitate cu dispoziţiile legale în vigoare şi cu regulamentul de organizare şi funcţionare, aprobat prin hotărâre a Guvernului, în termen de 60 de zile la data intrării în vigoare a prezentei legi.”

Deputat UDMR: Grigore Makkai
	Administraţia Naţională de Meteorologie alături de serviciile operative de elaborare a prognozelor şi a avertizărilor meteorologice, în egală măsură se ocupă de monitorizarea vremii, prin efectuarea observaţiilor şi a măsurătorilor meteorologice, de validarea datelor şi de actualizare continuă a bazelor de date din fondul naţional de date meteorologice, care constituie elementul indispensabil în elaborarea studiilor climatice naţionale sau internaţionale.  
	Camera Deputaţilor

	4. 
	Art.3. – (1) Domeniul de competenţă al Administraţiei Naţionale de Meteorologie cuprinde cunoaşterea, monitorizarea şi anticiparea proceselor atmosferice şi fenomenelor asociate.

   (2) Obiectul principal de activitate al Administraţiei Naţionale de Meteorologie îl constituie activitatea de meteorologie necesară dezvoltării social - economice a României şi integrarea acestei activităţi în sistemul de convenţii şi relaţii internaţionale, în care scop realizează:

  a) efectuarea de observaţii şi măsurători privind starea şi evoluţia vremii;

  b) asigurarea şi controlul circulaţiei interne de date şi informaţii meteorologice;

  c) elaborarea de metodologii de măsurare şi prelucrare a datelor şi realizarea de produse meteorologice;

  d) elaborarea de diagnoze, prognoze şi avertizări meteorologice;

  e) participarea la activităţile adiacente de preîntâmpinare a riscurilor meteorologice;

  f) constituirea, actualizarea sistematică şi administrarea Fondului naţional de date meteorologice;

  g) realizarea de studii şi cercetări, inclusiv pentru dezvoltarea propriului domeniu;

 h) elaborarea de studii şi scenarii de evoluţie a climei;

i) dezvoltarea capacităţii proprii de răspuns la cererea şi exigenţele utilizatorilor;

  j) participarea la programe/activităţi internaţionale, conform domeniului de competenţă;

  k) reprezentarea României pe lângă Organizaţia Meteorologică Mondială.

   (3) Administraţia Naţională de Meteorologie poate desfăşura şi alte activităţi care au legătură directă sau adiacentă cu obiectul său de activitate.
	  „Art.3. – (1) – nemodificat 

   (2) Obiectul principal de activitate al Administraţiei Naţionale de Meteorologie îl constituie activitatea de meteorologie  şi climatologie necesară dezvoltării social - economice a României şi integrarea acestei activităţi în sistemul de convenţii şi relaţii internaţionale, în care scop realizează:

 lit.a) – nemodificată

 lit.b) – nemodificată

 lit.c) – nemodificată

 lit.d) – nemodificată

 lit.e) – nemodificată

lit.f) – nemodificată

lit.g) – nemodificată

lit.h) – nemodificată 

 lit.i) – nemodificată 

j) elaborarea componentelor de climatologie din studiile de impact şi de bilanţ de mediu;

k) organizarea şi coordonarea sistemului naţional de formare şi pregătire profesională în domeniul meteorologiei, climatologie şi fizica atmosferei.

  l) participarea la programe/activităţi internaţionale, conform domeniului de competenţă;

  m) reprezentarea României pe lângă Organizaţia Meteorologică Mondială.

Alin. (3) – nemodificat”

Deputat PSD: Mihai Nicolescu

Deputat PSD: Marian Ianculescu

Deputat UDMR: Grigore Makkai
	Pentru corelare cu modificările anterioare. 


	Camera Deputaţilor

	5. 
	Art.4. – (1) Administraţia Naţională de Meteorologie asigură funcţionarea reţelei naţionale de măsurători meteorologice, a centrelor de prognoză şi subunităţilor de cercetare – dezvoltare specifice, a organismelor de control şi formare profesională în domeniu, potrivit legii.

  (2) În exercitarea atribuţiilor sale, Administraţia Naţională de Meteorologie este abilitată să propună Ministerului Agriculturii, Pădurilor şi Dezvoltării Rurale reglementări tehnice în domeniul său de competenţă.
	  „Art.4. – (1) – nemodificat 

 (2) Administraţia Naţională de Meteorologie este abilitată,  în exercitarea atribuţiilor sale să propună Ministerului Mediului şi Gospodării Apelor reglementări tehnice în domeniul său de competenţă.”

Deputat PSD: Marian Ianculescu 

Deputat PSD: Grigore Makkai
	Pentru corelare cu modificările anterioare.
	Camera Deputaţilor

	6. 
	Art.5. – (1) Administraţia Naţională de Meteorologie are în structura sa sucursale fără personalitate juridică, care efectuează operaţiuni contabile până la nivelul balanţei de verificare, conform legii.

   (2) Sucursalele prevăzute la alin. (1) sunt organizate după principiul omogenităţii climatice a teritoriului României, în conformitate cu recomandările internaţionale în domeniu şi realizează obiectul de activitate al Administraţiei Naţionale de Meteorologie la nivel regional şi local; sucursalele Administraţiei Naţionale de Meteorologie sunt cele prevăzute în anexa nr.1.

   (3) Prin hotărârea consiliului său de administraţie se pot aproba modificări în structura Administraţiei Naţionale de Meteorologie, în raport cu evoluţia şi particularităţile domeniului de competenţă.
	  „Art.5. – (1) – nemodificat 

   (2) Sucursalele de la alin. (1) sunt organizate după principiul omogenităţii climatice a teritoriului României, în conformitate cu recomandările internaţionale în domeniu şi realizează obiectul de activitate al Administraţiei Naţionale de Meteorologie la nivel regional şi local; sucursalele Administraţiei Naţionale de Meteorologie sunt cele cuprinse în anexa nr.1.

(3) Sucursalele prevăzute la alin.(2) denumite centre meteorologice regionale includ servicii regionale de prognoză a vremii şi servicii  meteorologice de asigurare a calităţii. Coordonarea meteorologică şi administrativă a reţelei de staţii meteorologice şi a reţelei de posturi pluviometrice este asigurată de servicii meteorologice de asigurare a calităţii. Conducerea centrelor meteorologice regionale răspunde de funcţionarea optimă a tuturor subunităţilor structurale subordonate. 

 (4) Modificările în structura Administraţiei Naţionale de Meteorologie, în raport cu evoluţia şi particularităţile domeniului de competenţă, se aprobă prin hotărâre a consiliului de administraţie.”

Deputat UDMR: Grigore Makkai

Deputat PSD: Marian Ianculescu 
	Pentru corectitudinea exprimării.

Pentru descrierea detaliată a sucursalelor.


	Camera Deputaţilor

	7. 
	Art.6. – (1) Administraţia Naţională de Meteorologie preia în administrare, de la Compania Naţională Institutul Naţional de Meteorologie, Hidrologie şi Gospodărire a Apelor – S.A. (INMH), toate bunurile din domeniul public al statului, în valoare de 1819,622 miliarde lei, conform evidenţelor contabile la 30 iunie 2003, prevăzute în anexa nr.2.

  (2) Administraţia Naţională de Meteorologie preia cu titlu gratuit, în patrimoniu propriu, toate bunurile din domeniul privat al statului aflate în patrimoniul Companiei Naţionale Institutul Naţional de Meteorologie, Hidrologie şi Gospodărire a Apelor – S.A. (INMH), în valoare de 62,346 miliarde lei, conform evidenţelor contabile la 30 iunie 2003.

   (3) Predarea – preluarea bunurilor prevăzute la alin. (1) şi (2) se va face pe bază de protocol, în termen de 90 de zile de la intrarea în vigoare a prezentei legi.
	  „Art.6. – (1) Administraţia Naţională de Meteorologie preia în administrare, de la Compania Naţională Institutul Naţional de Meteorologie, Hidrologie şi Gospodărire a Apelor – S.A. (INMH),  bunurile din domeniul public al statului existente în evidenţele contabile la 31 decembrie 2003, prevăzute în anexa nr.2.

  (2) Administraţia Naţională de Meteorologie preia cu titlu gratuit, în patrimoniu propriu, bunurile din domeniul privat al statului aflate în patrimoniul Companiei Naţionale Institutul Naţional de Meteorologie, Hidrologie şi Gospodărire a Apelor – S.A. (INMH), existente în evidenţele contabile la 31 decembrie 2003.

Alin.(3) – nemodificat”

Deputat PSD: Marian Ianculescu 

Deputat PRM: Gheorghe Pribeanu
	Pentru corectitudinea redactării.


	Camera Deputaţilor

	8. 
	Art.7. – Fondul naţional de date meteorologice constituie proprietate publică a statului şi se gestionează în mod exclusiv de către Administraţia Naţională de Meteorologie 
	Nemodificat 
	
	Camera Deputaţilor

	9. 
	Art.8. – (1) Conducerea Administraţiei Naţionale de Meteorologie este asigurată de către un consiliu de administraţie format din 7 membri, numiţi prin ordin al ministrului agriculturii, pădurilor şi dezvoltării rurale.

  (2) Conducerea executivă este asigurată de un director general.

  (3) Directorul general este şi preşedintele consiliului de administraţie şi îndeplineşte funcţia de reprezentant permanent al României pe lângă Organizaţia Meteorologică Mondială.

  (4) Atribuţiile şi competenţele consiliului de administraţie şi ale directorului general sunt prevăzute în regulamentul de organizare şi funcţionare a Administraţiei Naţionale de Meteorologie.  
	   „Art.8. – (1) Conducerea Administraţiei Naţionale de Meteorologie este asigurată de către un consiliu de administraţie format din 7 membri, numiţi prin ordin al ministrului mediului şi gospodării apelor.

 Alin.(2) - nemodificat 

  (3) Preşedinte al consiliului de administraţie este directorul general, care îndeplineşte funcţia de reprezentant permanent al României pe lângă Organizaţia Meteorologică Mondială.

 Alin. (4) -  nemodificat” 

Deputat  PSD: Marian Ianculescu

Deputat PSD: Dorel Crăciun
	Pentru corelare cu modificările anterioare.

Pentru corectitudinea exprimării


	Camera Deputaţilor

	10. 
	Art.9. – La data intrării în vigoare a prezentei legi, Administraţia Naţională de Meteorologie preia toate drepturile şi va fi ţinută de toate obligaţiile Companiei Naţionale Institutul Naţional de Meteorologie, Hidrologie şi Gospodărire a Apelor – S.A. (INMH), substituindu-se în toate litigiile în curs ale acesteia, cu excepţia celor legate nemijlocit de activităţile care se transferă altor instituţii.
	Nemodificat 
	
	Camera Deputaţilor

	11. 
	Art.10. – (1) Activitatea Administraţiei Naţionale de Meteorologie se finanţează astfel:

  a) activitatea de meteorologie, cercetările fundamentale în domeniu, urmărirea sistematică şi completă a stării şi evoluţiei vremii, realizarea schimbului internaţional de date şi integrarea în Sistemul de veghe Meteorologică Mondială se finanţează de la bugetul de stat, prin bugetul Ministerului Agriculturii, Pădurilor şi Dezvoltării Rurale, în limita sumelor alocate anual cu această destinaţie de la bugetul de stat;

  b) din contracte economice încheiate cu utilizatori terţi pentru furnizarea de servicii specifice în domeniul meteorologiei şi alte servicii potrivit obiectului de activitate;

  c) din alte surse, conform legii.

  (2) Finanţarea programului de investiţii şi de retehnologizare al Administraţiei Naţionale de Meteorologie se asigură din surse proprii, credite bancare şi, în completare, de la bugetul de stat, prin bugetul Ministerului Agriculturii, Pădurilor şi Dezvoltării Rurale.

   (3) Potrivit prevederilor art.16 din Legea nr.213/1998 privind proprietatea publică şi regimul juridic al acesteia, veniturile obţinute din închirierea în condiţiile legii a unora din bunurile aparţinând domeniului public al statului, aflate în administrare, se vor utiliza în proporţie de 50% de Administraţia Naţională de Meteorologie pentru completarea fondurilor necesare lucrărilor de întreţinere şi reparaţii ale acestor bunuri. 
	  „Art.10. – (1) Activitatea Administraţiei Naţionale de Meteorologie se finanţează astfel:

  a) activitatea de meteorologie, cercetările fundamentale în domeniu, urmărirea sistematică şi completă a stării şi evoluţiei vremii, realizarea schimbului internaţional de date şi integrarea în Sistemul de veghe Meteorologică Mondială se finanţează de la bugetul de stat, prin bugetul Ministerului Mediului şi Gospodăririi Apelor, în limita sumelor alocate anual cu această destinaţie de la bugetul de stat;

lit.b) – nemodificată

lit.c) – nemodificată

 (2) Finanţarea programului de investiţii şi de retehnologizare al Administraţiei Naţionale de Meteorologie se asigură din surse proprii, credite bancare şi, în completare, de la bugetul de stat, prin bugetul Ministerului Mediului şi Gospodării Apelor.

 Alin. (3) – nemodificat”

Deputat PSD: Marian Ianculescu

Deputat UDMR: Grigore Makkai 
	Pentru corelare cu modificările anterioare.
	Camera Deputaţilor

	12. 
	Art.11. – (1) Administraţia Naţională de Meteorologie preia personalul aferent activităţilor de meteorologie de la Compania Naţională Institutul Naţional de Meteorologie, Hidrologie şi Gospodărire a Apelor – S.A. (INMH).

(2) Personalul prevăzut la alin.(1) beneficiază de toate drepturile de personal prevăzute în legislaţie şi în contractul colectiv de muncă în vigoare.

(3) Drepturile de salarizare şi celelalte drepturi de personal sunt stabilite prin negociere:

  a) de către consiliul de administraţie, pentru personalul de conducere şi 

  b) conform contractului colectiv de muncă, pentru personalul de execuţie.

   (4) În termen de 90 de zile de la intrarea în vigoare a prezentei legi se va încheia un nou contract colectiv de muncă.
	  „Art.11. – (1) – nemodificat 

 Alin.(2) – nemodificat 

  (3) Drepturile de salarizare şi celelalte drepturi de personal sunt stabilite prin negociere de către consiliul de administraţie, pentru personalul de conducere şi  conform contractului colectiv de muncă, pentru personalul de execuţie.

 Alin.(4)  - nemodificat”

Deputat PSD: Marian Ianculescu 
	Pentru corectitudinea exprimării
	Camera Deputaţilor

	13. 
	Art.12. – Legea nr.139/2000 privind activitatea de meteorologie, publicată în Monitorul Oficial al României, Partea I, nr.360 din 2 august 2000, cu completările ulterioare, se modifică şi se completează după cum urmează:

1. La articolul 3 alineatul (1), litera a) va avea următorul cuprins:

„a) în domeniul meteorologiei, prin Administraţia Naţională de Meteorologie, denumită în continuare Centrul meteorologic naţional.”

2. La articolul 6, litera h) va avea următorul cuprins:

„h) participarea la programul de veghe Meteorologică Mondială şi la alte programe iniţiate de Organizaţia Meteorologică Mondială, inclusiv prin adoptarea unor programe de lucru speciale;”

3. După alineatul (3) al articolului 7 se introduce un nou alineat, alin.(4), cu următorul cuprins:

„(4) Angajarea de proiecte, studii şi activităţi interne sau internaţionale pentru care sunt necesare date şi informaţii meteorologice se poate face numai de persoane fizice sau juridice atestate în baza prevederilor art.4.”

4. La articolul 9, alineatul (2) va avea următorul cuprins:

„(2) Centrul meteorologic naţional este autoritatea tehnică naţională în domeniul său de competenţă, deţine etaloanele naţionale pentru măsurători meteorologice şi răspunde de buna funcţionare şi utilizare a acestora.”

5. Articolul 17 va avea următorul cuprins:

„Art.17. – Reţeaua naţională de supraveghere meteorologică constituie proprietate publică a statului şi se încredinţează în administrare Centrului meteorologic naţional.”

6. La articolul 25, după litera b) se introduce o literă nouă, lit.c), cu următorul  cuprins:

”c) finanţarea programului de investiţii şi de retehnologizare se asigură din surse proprii, credite bancare şi, în completare, de la bugetul de stat, prin bugetul Ministerului Agriculturii, Pădurilor şi Dezvoltării Rurale.”

7. Articolul 43 se abrogă.
	„Art.12. – Legea nr.139/2000 privind activitatea de meteorologie, publicată în Monitorul Oficial al României, Partea I, nr.360 din 2 august 2000, cu modificările şi completările ulterioare, se modifică şi se completează după cum urmează:

Pct.1.  – nemodificat 

Pct.2.  – nemodificat 

Pct.3. – nemodificat 

Pct.4. – nemodificat 

Pct.5. – nemodificat 

6. La articolul 25, după litera b) se introduce o literă nouă, lit.c), cu următorul  cuprins:

”c) finanţarea programului de investiţii şi de retehnologizare se asigură din surse proprii, credite bancare şi, în completare, de la bugetul de stat, prin bugetul Ministerului Mediului şi Gospodării Apelor.”

Pct.7 – nemodificat 

8. La art.33 alineatul (2) va avea următorul cuprins:

„(2) Contravenţiile prevăzute la alin.(1) se sancţionează cu amendă de la 20 milioane lei la 50 de milioane lei.”

9. Art.34 va avea următorul cuprins:

   „Art.34. – Contravenţiile prevăzute de prezenta lege le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare, cu excepţia prevederilor art.25-27.”

10. Art.35 va avea următorul cuprins:

   „Art.35. – Nerespectarea prevederilor art.19 şi 20 constituie infracţiune şi se sancţionează cu închisoare de la 3 luni la 3 ani sau cu amendă de la 75 milioane lei la 225 milioane lei.”

Deputat PSD: Marian Ianculescu

Deputat UDMR: Grigore Makkai 
	Pentru a modifica cuantumul amenzilor în funcţie de inflaţie


	Camera Deputaţilor

	14. 
	Art.13. – În termen de 30 de zile de la data intrării în vigoare a prezentei legi, Ministerul Agriculturii, Pădurilor şi Dezvoltării Rurale, cu avizul Ministerului Finanţelor Publice, va supune spre aprobare Guvernului Normele metodologice privind emiterea atestărilor şi avizelor prevăzute de Legea nr.139/2000 privind activitatea de meteorologie, precum şi modalităţile de încasare şi de virare la bugetul de stat a taxelor percepute pentru eliberarea acestora.
	  „Art.13. – În termen de 30 de zile de la data intrării în vigoare a prezentei legi, Ministerul Mediului şi Gospodării Apelor, cu avizul Ministerului Finanţelor Publice, va supune spre aprobare Guvernului Normele metodologice privind emiterea atestărilor şi avizelor prevăzute de Legea nr.139/2000 privind activitatea de meteorologie, precum şi modalităţile de încasare şi de virare la bugetul de stat a taxelor percepute pentru eliberarea acestora.”

Deputat PSD: Marian Ianculescu 

Deputat UDMR: Grigore Makkai 
	Pentru corelare cu modificările anterioare.
	Camera Deputaţilor

	15. 
	Art.14. - Legea nr.139/2000 privind activitatea de meteorologie, cu modificările şi completările ulterioare, inclusiv cu cele aduse prin prezenta lege, se va republica în Monitorul Oficial al României, dându-se textelor o nouă numerotare.
	Nemodificat 
	
	Camera Deputaţilor

	16. 
	Art.15. - Punctul 7 din Capitolul IV al anexei nr.4 – Unităţile care funcţionează în subordinea Ministerului Agriculturii, Pădurilor, Apelor şi Mediului – la Hotărârea Guvernului nr.739/2003 privind organizarea şi funcţionarea Ministerului Agriculturii, Pădurilor, Apelor şi Mediului se modifică şi va avea următorul cuprins:

  „7. Administraţia Naţională de Meteorologie.” 
	  „Art.15. Punctul 2 al anexei nr.2 – Unităţile care funcţionează sub autoritatea Ministerului Mediului şi Gospodării Apelor – la Hotărârea Guvernului nr.408/2004 privind organizarea şi funcţionarea Ministerului Mediului şi Gospodării Apelor se modifică şi va avea următorul cuprins:

„2. Administraţia Naţională de Meteorologie”.

Deputat UDMR: Grigore Makkai
	Pentru corectitudinea trimiterii.


	Camera Deputaţilor

	17. 
	Art.16. Anexele nr.1 şi 2 fac parte integrantă din prezenta lege.
	Nemodificat 
	
	Camera Deputaţilor

	18. 
	Art.17. Pe data intrării în vigoare a prezentei legi se abrogă Hotărârea Guvernului nr.980/1998 privind înfiinţarea Companiei Naţionale Institutul Naţional de Meteorologie, Hidrologie şi Gospodărire a Apelor – S.A (I.N.M.H.), publicată în Monitorul Oficial al României, Partea I, nr.530 din 31 decembrie 1998, cu modificările şi completările ulterioare.
	Nemodificat 
	
	Camera Deputaţilor

SECRETAR,






Ioan BÂLDEA       







Alexandru PEREŞ 

Întocmit: Consilier Anton Păştinaru
                                     








Anexa nr.1

SUCURSALELE

Administraţiei Naţionale de Meteorologie

	Nr.

crt.
	Denumire sucursală
	Sediul

	0
	1
	2

	1
	Centrul Meteorologic Regional 

Banat-Crişana 
	Timişoara, str.Gheorghe Adam, nr.15, jud.Timiş

	2
	Centrul Meteorologic Regional 

Transilvania Nord 
	Cluj-Napoca, str.Vânătorului, nr.17, jud.Cluj

	3
	Centrul Meteorologic Regional 

Transilvania Sud
	Sibiu, str.Someşului, nr.49, jud.Sibiu

	4
	Centrul Meteorologic Regional 

Moldova 
	Iaşi, str.Văscăuteanu, nr.10, jud.Iaşi

	5
	Centrul Meteorologic Regional 

Oltenia
	Craiova, str.Brestei, nr.3A, jud.Dolj

	6
	Centrul Meteorologic Regional 

Muntenia 
	Bucureşti, sos.Bucureşti-Ploieşti, nr.97

	7
	Centrul Meteorologic Regional 

Dobrogea 
	Constanţa, bd.Mamaia, nr.300, jud.Constanţa

	8
	Scoala Naţională de Meteorologie


	Bucureşti, sos.Bucureşti-Ploieşti, nr.97


















Anexa nr.2

LISTA

cuprinzând bunurile de natura celor prevăzute la art.136 alin.(3) din Constituţie  şi  în Legea nr.213/1998, cu modificările ulterioare, aflate în administrarea exclusivă a Administraţiei Naţionale de Meteorologie

1. Fondul naţional de date meteorologice.

2. Bunurile aparţinând patrimoniului public de interes naţional nominalizate în Hotărârea Guvernului nr.45/2003 pentru aprobarea inventarelor bunurilor din domeniul public al statului, Anexa 5, de la pag.284 la pag.334.

